Carlos Alcaraz și-a păstrat titlul la Indian Wells după ce l-a învins în finală pe rusul Daniil Medvedev, în două seturi, scor 7-6, 6-1, în reeditarea ultimului act de anul trecut.
Jucătorul iberic a cucerit cu această ocazie primul său trofeu de la debutul sezonului 2024.
Numărul doi mondial şi-a trecut în palmares titlul cu numărul 13 în circuitul profesionist şi al cincilea de categoria Masters 1.000, fiind considerat favorit la câştigarea turneului de la Miami, care va debuta miercuri şi în care a triumfat în 2022.
Eliminat în turul al treilea la Indian Wells, Novak Djokovic rămâne pe prima poziţie a clasamentului ATP, cu un avans de 900 de puncte faţă de Alcaraz.